**PRAVILNIK NAGRADNE IGRE**

**„20 GODINA LOJALNOSTI UZ HIFA-OIL“**

Član 1.

Organizator nagradne igre pod nazivom „20 godina lojalnosti uz Hifa-Oil“ je pravno lice Hifa-Oil d.o.o. Tešanj, JIB: 4218015340002.

TRAJANJE I SVRHA NAGRADNE IGRE

Član 2.

Trajanje nagradne igre je od 01.03.2022. do 31.12.2022. godine, na području Federacije Bosne i Hercegovine. Svrha nagradne igre je nagrađivanje lojalnosti kupaca iz marketinških razloga povodom 20 godina od osnivanja pravnog lica Hifa-Oil.

OBJAVA

Član 3.

Učesnici će biti obavješteni o nagradnoj igri putem jednih od dnevnih novina, web stranice, facebook profila Organizatora, te putem plakata na benzinskim pumpama Hifa-Oil.

PRAVO UČEŠĆA

Član 4.

Pravo učešća u nagradnoj igri imaju sva punoljetna fizička lica državljani Bosne i Hercegovine, koji budu kupovali Isomax gorivo na benzinskim pumpama Hifa-Oil u FBiH, te koji prihvataju „Pravila nagradne igre“, osim osoba zaposlenih u pravnom licu Hifa-Oil d.o.o. Tešanj, kao i najbližih članova njihovih porodica.

NAČIN UČEŠĆA

Član 5.

Svaki kupac (fizičko lice) koji kupi Isomax gorivo za gotovinu bez obzira na iznos novca za koji kupi goriva na bilo kojoj benzinskoj pumpi Hifa-Oil d.o.o. Tešanj na prostoru Federacije Bosne i Hercegovine, stiče pravo učešća u nagradnoj igri upisivanjem osnovnih ličnih podataka u prijavu-talon i ubacivanjem istog u za to predviđeno mjesto (bubanj).

Benzinske pumpe Hifa-Oil-a se nalaze u sljedećim mjestima: Maglaj, Sarajevo (Švrakino selo), Hrasnica, Banovići, Gračanica, Živinice, Gradačac i Kaćuni-Busovača.

Uslov za učešće u nagradnoj igri je članstvo u Loyalty klubu Hifa-Oil i posjedovanje kartice lojalnosti pod nazivom HIFA-OIL LOYALTY CARD.

Svaki učesnik nagradne igre može izvršiti neograničen broj prijava, ako zadovoljava stav 1. člana 5. ovog Pravilnika.

FOND NAGRADA

Član 6.

Nagradni fond se sastoji od sljedećih nagrada:

1 x Rafting u Konjicu - vrijednost nagrade 475,00 KM,

1 x Ljetovanje u Neumu – vrijednost nagrade 1.232,00 KM,

1 x Playstation 5 – vrijednost nagrade 1.470,00 KM,

1 x Smart watch – vrijednost nagrade 139,00 KM,

1 x Slušalice – vrijednost nagrade 59,00 KM,

1 x Dron – vrijednost nagrade 219,00 KM,

1 x Dolce gusto – vrijednost nagrade 109,00 KM,

1 x Robot usisivač – vrijednost nagrade 495,00 KM,

1 x televizor – vrijednost nagrade 751,00 KM,

1 x poklon vaučer gorivo – vrijednost nagrade 500,00 KM,

1 x poklon vaučer gorivo – vrijednost nagrade 200,00 KM,

1 x Sport vision vaučer – vrijednost nagrade 300,00 KM.

Ukupan fond nagradi iznosi 5.949,00 KM.

IZVLAČENJE

Član 7.

Izvlačenje nagrada će se vršiti u deset krugova, i to:

1. Prvi krug (01.03.2022.-31.03.2022.godine) - 06.04.2022. godine će biti izvučen dobitnik nagrade: 1 x poklon vaučer gorivo u vrijednosti od 200,00 KM,
2. Drugi krug (01.04.2022.-30.04.2022.godine) - 04.05.2022. godine će biti izvučen dobitnik nagrade: 1 x dron,
3. Treći krug (01.05.2022.-31.05.2022.godine) - 06.06.2022. godine će biti izvučen dobitnik nagrade: 1 x ljetovanje u Neumu,
4. Četvrti krug (01.06.2022.-30.06.2022.godine) - 05.07.2022. godine će biti izvučen dobitnik nagrade: 1 x rafting u Konjicu,
5. Peti krug (01.07.2022.-31.07.2022.godine) - 04.08.2022. godine će biti izvučen dobitnik nagrade: 1 x televizor,
6. Šesti krug (01.08.2022.-31.08.2022.godine) - 06.09.2022. godine će biti izvučen dobitnik nagrade: 1 x playstation 5,
7. Sedmi krug (01.09.2022.-30.09.2022.godine) - 05.10.2022. godine će biti izvučen dobitnik nagrade: 1 x robot usisivač,
8. Osmi krug (01.10.2022.-31.10.2022.godine) - 04.11.2022. godine će biti izvučen dobitnik nagrade: 1 x poklon vaučer gorivo u vrijednosti od 500,00 KM,
9. Devet krug (01.11.2022.-30.11.2022.godine) - 06.12.2022. godine će biti izvučen dobitnik nagrade: 1 x dolce gusto,
10. Deseti krug (01.12.2022.-31.12.2022.godine) - 05.01.2023. godine će biti izvučen dobitnik nagrade: 1 x sport vision vaučer u vrijednosti od 300,00 KM, dobitnik nagrade 1 x smart watch i dobitnik nagrade 1 x slušalice.

Dobitnici će biti izvučeni od strane tročlane komisije slučajnim odabirom (ručnim izvlačenjem iz bubnja) u poslovnom objektu Hifa-Oil-a u Sarajevu na adresi Safeta Hadžića 235 (objekat uz benzinsku pumpu Hifa-Oil na Švrakinom) sa početkom svakog kruga izvlačenja u 13,00 h.

OBJAVA PRAVILA NAGRADNE IGRE

Član 8.

Pravilnik o nagradnoj igri će biti objavljen putem web stranice www.hifaoil.ba, putem FB profila te putem jednih dnevnih novina.

IZBOR I OBJAVA DOBITNIKA NAGRADA TE PREUZIMANJE NAGRADA

Član 9.

Izvlačenje dobitnika nagrade u ovoj nagradnoj igri će vršiti stručni žiri sastavljen od tri člana, koje će odabrati Organizator.

Nakon završetka svakog kruga nagradne igre, bit će objavljen dobitnik nagrade na stranici [www.hifaoil.ba](http://www.hifaoil.ba), na FB profilu kompanije i na benzinskim pumpama Hifa Oil, kao i snimak svakog pojedinačnog izvlačenja dobitnika nagrade. Učesnici nagradne igre i dobitnici prihvataju, da Hifa Oil može obrađivati njihove lične podatke u svrhu nagradne igre, kao što su: imena i prezimena, adresa, broj telefona, slika, te da ime, prezime, grad prebivališta i sliku dobitnika mogu javno prikazati bez naknade.

Dobitnici nagrade će biti putem e-pošte ili telefonskim putem uredno obavješteni o načinu i ostalim detaljima preuzimanja nagrada.

Član 10.

Nagrade se mogu preuzeti u roku od 20 dana od dana objave, a prema uputstvu Organizatora.

Dobitnici nagrada nemaju pravo tražiti isplatu novčane protuvrijednosti osvojene nagrade i ne mogu prenijeti nagradu na druge osobe.

Organizator ne snosi nikakve troškove preuzimanja nagrada, plaćanje naknade, poreza, troškove povezane sa prijenosom prava vlasništva i slično, a predajom nagrade prestaju dalje obaveze organizatora prema nagrađenim.

ZAVRŠNE ODREDBE

Član 11.

Komisija sačinjena od predstavnika Organizatora će zapisnički utvrditi da li su dobitnici preuzeli nagrade u predviđenom roku te će istekom tog roka utvrditi da je sa određenim datumom dati krug nagradne igre okončan.

Član 12.

Organizator zadržava pravo da u bilo kojem trenutku diskvalifikuje učesnika igre za vrijeme trajanja nagradne igre ukoliko učesnik prekrši Pravila nagradne igre ili ukoliko se učesnik koristi lažnim podacima kako bi učestvovao u nagradnoj igri.

Član 13.

U slučaju eventualnog spora između Organizatora i učesnika, nadležan je sud u Zenici.

Član 14.

Uslovi pod kojima se nagradna igra može prekinuti:

Nagradna igra se može prekinuti ili prolongirati samo u slučaju nastupanja okolnosti za koje Organizator nije odgovoran, odnosno koje nije mogao spriječiti, otkloniti, predvidjeti ili izbjeći (viša sila).

Ukoliko viša sila potpuno ili djelimično onemogućava ili odlaže izvršenje obaveza iz ovog Pravilnika, kao i nastavak nagradne igre, Organizator se oslobađa dužnosti ispunjavanja obaveza.

Ako se Organizator poziva na višu silu onda ima obavezu, da obavijesti učesnike nagradne igre u roku od 7 dana o nastanku događaja, koji predstavlja višu silu, a sve putem svoje FB stranice ili web stranice.

Član 15.

Ova pravila se primjenjuju nakon što је Federalno ministarstvo finansija FBiH dalo na njih svoju saglasnost i izdalo rješenje broj: UP-05-12-1-195/22 od 02.02.2022. godine, a vrijede do završetka nagradne igre.

Tešanj, 18.02.2022.godine

HIFA-OIL d.o.o. Tešanj